Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
On aeg aia otsast maha tulla!
Lasin endale siia uhke aia ehitada,
et saaksin selle peal istuda ja siit jutlustada,
lootuses, et ma selle pealt maha ei kuku.
Seal pool on meil Jumala kuningriik
ja seal pool maailm.
Sina aga pead varem või hiljem otsustama,
kumma poole valid.
Me ei saa olla Jumalariigis pühapäeval
ja maailmas esmaspäeval.
Me peame otsustama, kas oleme kristlased
ja kui oleme, siis ka käituma kristlastena koguaeg,
mitte vaid oma kristlastest sõprade seltskonnas.
Vastasel juhul on tegu kompromissiga.
Maailm on täis kompromisse,
kuid Piibel ei julgusta ega kiida seda kuidagi heaks.
Kompromiss tähendab teha midagi
õige natukene alla seda, mida tead õige olevat.
See on see "vaid ükskord" vale, millega saatan ka Jeesust püüdis,
kui Jeesus 40 päeva kõrbes oli.
"Kui sa vaid korra mind ülistaksid ja kummardaksid,
annaksin sulle kõik selle."
Me elame ühtaegu nii halvimatel kui parimatel aegadel.
Maailma olukord on masendav
ja seda mitte vaid Ameerikas, aga sisuliselt igal pool.
Saatanast ja põrgus on lähtunud üks tohutu liikumine, mis on kõikjal
ja mis püüab puksida Jumala välja kõigest.
Kuid Jumal ei kao mitte kuhugile.
Tema alustas kogu selle maailmaga
ja Ta on ka olemas selle lõpetamiseks.
Aamen.
Kuid meil on oma osa teha.
Usun, et see on üks parimaid aegu,
kuna see on parim aeg Jumalariigi jaoks.
Usun, et see saab olema suurim inimhingede kogumise aeg,
mida eales läbi ajaloo nähtud.
Sa võid mõelda, et need on rasked ajad, mil elus olla
ja paljud ütlevad seda vahel,
kuid tegelikult on see au me jaoks
olla valitud Jumala poolt elama just praegusel ajal maa peal.
See on au olla valitud Jumala poolt!
Ja samas sõltub Jumal meist rohkem kui eales varem,
et teha Tema nimi tuntuks.
Ta sõltub meist,
et tekitada inimestes nälga ja janu läbi selle, kuidas me elame.
Mitte vaid läbi me sõnade ja jutluste, mis on ka head ja vajalikud.
See on oluline, et me suhtleksime nendega, kes ei tunne Jumalat.
Kuid suhtlemine ja rääkimine ilma ise seda välja elamata
on üsna kasutu.
Seda nimetatakse hoopis silmakirjalikuks kristluseks
ja uskmatute jaoks pole midagi vastikumat
kui üks silmakirjalik kristlane.
Aamen?
Nemad ei taha, et itsuksid seal aia peal.
Nad ahvatlevad sind kompromissidele
ja kaotavad su suhtes austuse, kui seda teed.
Kuulsid sa?
Need samad inimesed,
kes ahvatlevad meid kompromissidele,
kaotavad me suhtes austuse, kui me siis teeme mõne kompromissi.
See on otsekui test.
Saatan paneb meid nende kaudu proovile.
Usun siiralt, et kui õhtu otsa seda aeda vaatad,
jõuab sulle ka kohale,
et kahjuks on palju kristlasi, kes elavad selle aia otsas.
Päriselt ka.
Nad on leiged.
Jeesus aga ütles, et parem oleks,
kui oleksime kas tulikuumad või jääkülmad,
aga mitte kunagi leiged.
Meile kõigile meeldib kas mõnus külm või mõnus kuum jook,
aga kellelegi ju ei meeldi mingi leige löra.
Loen hetke pärast ka Piiblit,
aga kui aus olla,
siis ma pole kunagi väga julgenud uurida,
mida see "sülitan teid oma suust välja" tähendab?
Ja ühtpidi mind ei huvita ka, sest tean, et tahan olla tulikuum
ega hakka selles osas isegi riskima.
Kui paljud mõistavad, mida ma sellega mõtlen,
kui ütlen, et inimesed istuvad aia otsas?
St et nad on ehk piisavalt päästetud, et mitte sattuda põrgusse.
Olen seda ikka ja jälle öelnud,
et enne, kui ma 1976. aastal Püha Vaimuga täidetud sain,
olles enne seda vaid õõtsunud oma religioosses paadis,
armastasin ma vägagi Jeesust.
Ma tõesti armastasin, kuigi samas mitte kogu südamest.
Ma ei kuulunud täienisti Talle.
Mul oli küll Püha Vaim,
sest kui koged vaimset uuestisündi, saad ka osa Pühast Vaimust,
kuid Pühal Vaimul polnud mind.
Või noh, Ta omas mind hetkeks pühapäeva hommikuti,
kuid mitte mind tervikuna.
Mul oli piisavalt palju Jeesust, et püsida eemal põrgust,
kuid samas mitte jälle piisavalt palju, et elada võidukat elu.
Kui sa elad ka nii ja samas kuuled mu õpetust,
siis see pole minu süü, kui jääd endiseks.
Ma annan endast parima,
et jagada seda, mida Jumal on mu südamele pannud,
kuigi see ei pruugi olla see, mida ehk tahaksid kuulda.
Kuid me elame meeleheitlikel aegadel ja kui sina istud oma aia otsas,
püüan anda endast parima,
et sind sealt aia otsast õigele poole maha kupatada,
milleks on Jumalariik.
Aamen?
Ütled nüüd: "Mõtlesin, et räägime meeltest."
Räägimegi.
Vaatame Koloslastele 3:1-2, kui tänaõhtust põhisalmi.
"Kui te nüüd koos Kristusega olete üles äratatud..."
Kui paljud teist on uuestisündinud?
Jutt käib teist!
"Kui te nüüd koos Kristusega olete üles äratatud uude ellu,
jagades koos temaga surnuist üles tõusmist,
siis rihtige ja otsige igavesi aardeid, mis on ülal,
kus Kristus istub Jumala paremal käel;
häälestage oma mõtted
ja hoidke oma mõtted sellel, mis on ülal,
mitte sellel, mis on maa peal."
Häälestage oma mõtted
ja hoidke oma mõtted sellel, mis on ülal,
mitte sellel, mis on maa peal.
See ei tähenda nüüd seda,
et mõtleksime vaid koguaeg taevale ja inglitele
ja sellele, kuidas seal saab olema, kui kord peale surma taevasse jõuame
See tähendab hoopis mõelda sellele, mis on elus oluline.
Sest nii paljud asjad on tühised ja kasutud.
Kui aus olla - ja ma olen isegi selle vastu eksinud,
et me kulutame liiga palju aega
mõeldes oma mingitele väikestele, tobedatele probleemidele.
Mida enam me aga mõtleme Jumalale
ja keskendume Tema riigi üles ehitamisele,
seda enam lahendab ka Tema meie probleeme.
Aamen?
Pole midagi tugevamat kui otsusekindel meel.
On lausa hämmastav,
kuidas võid olla tugevam kui sa arvad, et sa oled.
Ma ei mõista veel lõpuni kogu seda me mõistuse teemat
ja milleks see võimeline on,
kuid kui oled millegi osas otsustanud...
Ma ei väida sellega,
et suudame mida iganes ainuüksi läbi oma mõtete kontrollimise
Kuid, mida iganes ka Jumal ei annaks meile teha -
Ta annab meile ka võime seda teha.
Samas peame me olema Tema poole peal
ja nõustuma Temaga kogu südamest,
alustades oma mõistusest, kus me otsustame:
"Ma otsustan täita Jumala tahet."
Jumal on andnud meile vaba tahte,
mis on ühtaegu eesõigus kui ka tohutu vastutus.
Aamen?
Ma võin teha, mida iganes ma soovin,
kuid Piibel ütleb ka, et me lõikame, mida me külvame.
See on vaimulik seadus,
mis on sama kehtiv kui gravitatsiooniseadus -
kui viskad midagi õhku, kukub see tagasi maa peale.
Me lõikame, mida me külvame.
Nii usun täiega sellesse,
et häälestada oma meeled kindlana paika.
See toimib mu elus ja seda mitmel praktilisel moel.
Kuid tahan lisaks oma loole jagada täna ka kellegi teise lugu,
kuna see on minu meelest huvitav.
Ühe meie teenistuse advokaadi naine
ei olnud kunagi nõus lennukiga lendama, sest ta kartis.
Ta keeldus täiesti kategooriliselt lendamast.
Tänu oma ettevõttele pidi aga ta mees palju ringi reisima,
samal ajal, kui naine oli kodus ja kasvatas lapsi.
Ainus viis, kuidas nad said ühiselt reisida,
oli vaid autoga sõites,
nii et nad ei võtnud just väga pikki teekondi ette.
Pidasin naisele oma parima "loengu" hirmust võitu saamise teemal
ja ta oli igati nõus, et sellest peab võitu saama,
kuid ta lihtsalt ei saanud.
Kuniks kuulsin paar nädalat tagasi,
et ta reisib oma mehega kaasa kõikvõimalikesse kohtadesse.
Muudkui reisivad ja ma mõtlesin: "Mis juhtus?"
Küsisin ta käest eile õhtul:
"Kuulsin, et oled hakanud lennukitega lendama. Mis juhtus?"
ja ta vastas: "Ma lihtsalt otsustasin nii."
Keegi sõber oli öelnud: "Aa, sa ületad oma hirme!"
ja ta oli öelnud: "Ei! Ma lihtsalt teen seda."
Mulle täiega meeldib see mõte: "Ma lihtsalt teen seda!"
Ma isegi ei mõtle hirmu ületamisele, vaid ma lihtsalt teen seda!
Tead, mis?
Kui inimesed ootasid Jeesuselt imet...
See on Johannese 2. ptk.'s
Inimesed ootasid,
et Jeesus muudaks pulmas vee veiniks,
mispeale Jeesuse ema ütles neile:
"Mida iganes Ta käsib teil teha, seda tehke!"
Kui ka sina ootad oma imet, siis tee, mida Ta käsib sul teha.
Kui annad iseendale korralduse, pole sa võimeline seda täitma.
Kui aga Jumal käsib sul midagi teha,
siis Ta annab selleks ka väe, et see asi täide viia.
Kuid seda juhul, kui kinnitad oma meele
ja hoiad selle kinnitatuna
asjadel, mis on ülal.
Me säästaks end nii paljust jamast, kui vaid otsustaksime kindlalt ära.
Dave'le meeldib sporti teha ja eriti veel golfi mängida.
Küsisin ta käest kord: "Kui raske see oleks su jaoks,
kui sa ei saaks enam üks hetk oma vanuse tõttu golfi mängida?"
Ta ütles: "Olen sellele juba mõelnud.
Olen juba ette otsustanud, et minuga on sel juhul kõik OK."
Mida aga enamus meist mõtleb?
"Oo, mida ma küll teen, kui lapsed lahkuvad kodunt?"
"Olen 70 ja jään üha vanemaks. Mu elu on sisuliselt läbi."
"Vaene mina ja mu hing - 1000 põhjust muretseda ja vinguda."
Aamen?
Dave võiks ju muretseda: "Appikene, mida ma küll teen?
Oih, mu pahkluu valutab! Mida ma küll teen?"
Dave tõmbas hiljuti golfi mängides oma seljalihase ära,
nii et sai paari kuu vältel kord mängida ja siis jälle mitte.
Kuid tema ütles ikka: "Küll see paraneb. Küll see paraneb."
Kuid seda kõike seetõttu, et ta on juba ette ära otsustanud,
et kui ka ta olukorrad muutuvad, ta ei lange selle pärast meeleheitesse.
Ta on juba otsustanud.
Nii peavad ka osad teist
langetama otsuse teatud asjade suhtes oma elus.
Seda ehk isegi teatud asjade osas, mida arvad tulevikus juhtuvat
ja sa koged juba hirmu nende asjade pärast.
Seetõttu pead ütlema kohe praegu: "Olen tugevam kui ma arvan, et olen
ja mis iganes ka ei juhtuks, ma saan hakkama tänu Kristusele,
kes on mu jõud."
Tead mis? Me mõtleme liiga palju!
Täna õhtul on üks teema, mille osas tahan, et ära otsustaksid.
Ma ise olen seda juba teinud
peale seda, kui endaga mõned koosolekud maha pidasin.
Usun, et me kõik peaks seda tegema.
Tead, võta vahel aega, et pidada koosolekut iseendaga.
Pane selleks aeg kirja ja ütle: "Kuule mina, tule ja vestleme veidi."
Olen mõelnud sellele, mis maailmas toimub
ja mis on ühtpidi olnud kui pisut hirmuäratav.
Võib tulla aeg, kus kehtivad seadused selle kohta,
mida me võime ja mida me ei või kuulutada.
Me ei tea täpselt, mis kõik võib juhtuda.
Kuid usun, et peame juba ette ära otsustama
et oleme siin selleks, et teenida Jumalat ja mitte inimesi.
Ütlen täna ehk veel teatud asju, mis sulle kiiresti kohale jõuavad,
kuid las ma öelda seda -
mitte valitsus vaid Jumal saab öelda meile,
mida võime uskuda ja mida mitte.
Aamen?
Seetõttu peaks igaüks meist selle juba ette ära otsustama.
Mitte valitsus pole jumal, vaid Jumal on Jumal.
Vahet pole, on see siis Ameerikas, Aafrikas, Indias või Euroopas -
Jumal on Jumal ja mitte nende riikide valitsused.
Seetõttu ei saa me ka ülistada neid ja kummarduda nende ees,
oodates, et valitsused lahendaksid kõik me probleemid.
Ma ei kujuta isegi ette,
kui väga see haavab Jumalat, kes on andnud meile kõik,
kui vaatame Temast mööda mõne muu üksuse poole,
oodates, et too kannaks hoolt me eest ja lahendaks me probleemid.
Nii olen mina juba ära otsustanud, mida sel juhul teha
ja loodan, et sina otsustad samuti juba täna õhtul.
Mis juhtub, kui sul on töö
ja su ülemus tahab, et valetaksid tema eest pidevalt?
"No aga ma ei saa ju oma töökohta kaotada!"
No ma arvasingi, et siin jääb täna väga vaikseks kõik.
"Kui mu naine helistab, ütle, et ma pole siin vaid väljas."
Tegu on valega ja Piibel ütleb, et sa ei tohi valetada.
See pole eriti lahe, või mis?
Aga mis siis, kui su ülemus tahab, et aitaksid tal varastada midagi?
Piibel ütleb, et sa ei tohi varastada.
Sa peaks olema pigem valmis kaotama oma töö,
kui et patustama oma südametunnistuse vastu.
See on see, mis kompromiss on -
kui me patustame oma südametunnistuse vastu.
Sa oled juba kuulnud seda lugu, kuid räägin seda kiirkorras siiski.
Mul oli 70'ndatel oma töökoht
ja isegi, et olin tol ajal nö religioosne kristlane,
oli mul siiski teatud kartus Jumala ees ja ma ei tahtnud Teda pahandada.
Olin me firmas raamatupidaja ja mu ülemus tahtis,
et viiksin osad ta laenud nulli,
et me partner ei saaks aru, et oleme neile võlgu
ja et nad on maksnud meile rohkem kui tarvis.
Nii et tegelikult oleks me pidanud neile raha tagasi kandma.
Kuid mu ülemus ei tahtnud, et nad näeks arve üldseisu,
kuna ta ei tahtnud neile raha kanda.
Nii et iga kuu lõpus, kui koostasin arveid,
vaatas mu ülemus need enne postitamist üle
ja hakkas korrigeerima lõppsummasid, nii et need jääks nulli.
Teadsin, et aitaksin seda tehes kaasa teiste raha röövimisele.
Pidasin endaga kõikvõimalikke jutuajamisi,
püüdes leida enda jaoks viisi, kuidas seda teha
ja samas mitte pahandada Jumalat.
Kas keegi siin mõistab, millest ma räägin?
Ma vajasin seda tööd, sest tegu oli hea töökohaga.
Meil oli Dave'ga vaid üks auto ja me töötasime ühes valdkonnas.
Ma leidsin ikka igasugu põhjuseid,
miks ma pidin just seda töökohta omama.
Olin just käimas hambaarstil, mille kulud olid 1200 dollari ringis.
Tol ajal oli see ikka väga palju suurem raha kui täna.
Kogu mu hambaravi oli pooleli
ja mul poleks olnud raha, et see ilma selle tööta lõpuni viia.
Ma ei saanud tol ööl üldse magada ja muudkui vähkresin,
jõudes lõpuks otsuseni, et isegi, kui kaotaksin oma töö,
ei saa ma aidata kaasa selle raha varastamisele.
Sa võid mõelda, mida tahad,
kuid ma usun, et see oli üks test mu jaoks,
millest läbi kukkumine oleks tähendanud ehk seda,
et ma poleks täna õhtul siin te ees.
Ma vähemalt ise arvan nii.
Las ma öelda sulle midagi.
Sul pole aimugi,
kui palju võrratuid asju on Jumalal varuks su jaoks
ja osa asju, mille ees täna kummardad,
võivad hoida sind su täie saatuse täitumise eest.
Seega, peame alati järgima Jumalat ja mitte kunagi oma lihalikku loomust.
Lihalik loomus arutleb ja mõtiskleb ilma Püha Vaimu tunnetuseta.
Ma võime leida põhjendusi väga paljudele asjadele.
Ma oleks võinud ka mõelda sajale asjale,
miks ma poleks saanud kaotada seda tööd.
Kuid see on mõttetu püüda veenda Jumalat olema ebaaus,
sest Ta on üdini aus.
Kui sa maadled Jumalaga, kuid otsustad siiski õige asja kasuks,
saad sa ka oma rahu tagasi, kas pole?
Ma tean, et saalis, kus on nii palju inimesi kui täna siin
ja kus meil on tegelikult vaatajaid üle kogu maailma,
on inimesi, kes maadlevad just praegu teatud teemadega
ja sa arutled oma mõtteis ühte ja teist ja kolmandat pidi,
miks see oleks OK seda miskit teha.
Kõik ju teevad seda!
Kuid Jumalat ei huvita, mida kõik teised teevad,
sest Ta räägib sinuga.
Ja isegi, kui oleksid ainus inimene,
kes kiirgaks välja Kristust kogu maamuna peal,
siis õhutan sind täna õhtul särama kõige täiega!
Aamen?
Võid jagada seda sotsiaalmeedias, kirjutades #sära.
Muidugi mitte mu kõne ajal, aga siis, kui olen lõpetanud.
Kui otsustad,
et tahad särada Jeesusele kirkamalt kui eales varem,
siis anna ka maailmale oma seisukohast teada.
Anna teada sellest, et sa pole leige ega lähe kompromissidele,
vaid ronid oma aia otsast maha ja särad,
sest me oleme maailma valgus.
Aamen?
Läksin järgmisel varahommikul oma ülemuse juurde
ja ütlesin: "Ma olen kristlane..."
Mitte, et ma oleks arvanud, et see talle muljet avaldab.
"Ma olen kristlane..."
Värisesin hirmust kõige täiega.
"Ma olen kristlane ega saa neid arveid niimoodi nullida,
sest mul on tunne, et aitan sellega kaasa varastamisele.
Ma tean, et me ei arva ühtemoodi,
kuid seda tehes lähen oma südametunnistuse vastu.
Ma küll ei taha kaotada oma tööd, kuid ma ei saa ka niimoodi jätkata."
Ta popsus ja podises seal ning ütles: "Mine tagasi tööle!"
Ootasin kogu päeva, et ta tuleb ja laseb mu lahti.
Päev oli juba lõpusirgel, kui ta tuli, pani õige arve mu lauale
ja ütles: "Saada neile see raha tagasi!"
Kuula!
Järgnevate aastate jooksul sain mitmeid kordi ametikõrgendust,
omamata mingitki haridust või kvalifikatsiooni
tööks, mida mind tegema pandi.
Olin firmas oma ülemuse järel teisel võimupositsioonil
ja see kõik sai alguse sellest,
et isegi, et ta ei nõustunud mu risitiusuga,
austas ta mind selle eest, et seisin õige asja eest.
Teisalt muidugi me teame ka inimesi, kes on võtnud mõne seisukoha ja....
See on see, mida kutsun ka teid täna tegema!
Ma ei tea, mida see su jaoks täna tähendab
ja kui see ei tähenda täna midagi,
siis tulevikus saab see kohe kindlasti tähendama.
Sest tuleb aeg, kus peab langetama otsuseid.
Otsuseid lõpetada teatud suhted ja leida uusi sõpru;
otsuseid käituda teistmoodi
ja mitte minna enam kohtadesse, kus ehk täna käime.
Me peame langetama otsuse, et jääme enesele kindlaks.
Mitte olema ülbelt religioossed,
aga võtma seisukoha oma uskumuste osas
ja jääma sellele vankumatult kindlaks.
Aamen.
Sa tahad seda muide teha.
Sa tahad!
See pole mingi masendav sõnum, sest igaüks teist tahab seda teha.
Vahel on lihtsalt tarvis,
et keegi tõukaks meid sealt aia otsast maha
ning ütleks: "Tee seda seal, kus oled ja ma teen seda seal, kus ma olen!"
Sa arvad, et oled ihuüksinda selles,
kuid meid on terve ilm täis ja seetõttu teeme seda üheskoos.
Sest me oleme üks suur pere.
Mul on vahel häbi Jumala ees,
kui kuulan, mida inimesed räägivad ja mida nad Jumala kohta ütlevad.
Sõnavara, mida nad kasutavad ja kui ebaviisakad nad on.
Vahel on selline tunnet, et: "Ma pean kaitsma Jumalat!"
Tean, et see on tobe,
kuid usun, et Ta ootab meilt kõigilt sellist suhtumist,
et me peame kaitsma Tema mainet.
Kristluse maine maailmas pole just kõige suurepärasem
ja see heidab halba valgust Jumalale.
Seetõttu on meil aeg tulla oma aia otsast alla
ja otsustada, kus pool me oleme,
särades eredalt ning otsusekindlalt.
Ära tee kompromisse,
tule oma aia otsast alla ja sära Jeesusele,
otsustades täita Jumala tahet.
Tahan aidata sind rohkem kui seda täna juba teinud olen,
pakkudes sulle 5 CD'd nimega "Muudetud mõtteviis".
Olen alati öelnud,
et inimene läheb sinna, kus on ta mõtted.
Peame laskma Pühal Vaimul õpetada end mõtlema selliselt,
et me võiks nautida elu, mille eest Jeesus oma elu andis.
See on see, millest need CD'd räägivad.
5 h õpetust, mis aitab sul uuendada oma meeli.
Pole midagi paremat,
kui investeerida oma raha Jumala Sõnasse.
Hankides endale need õpetused ei aita sa vaid iseennast,
aga ka meie teenistust,
et teha jätkuvalt ka käesolevaid saateid.
Nii et, ma teen oma osa, jagades sinuga Jumala Sõna
ja sa saad teha oma osa külvates me ellu ja aidates meid.
Saad lisaks CD'le kaasa ka me logoga kohvitassi.
Ilusat päeva!
Jumal armastab sind ja Tal on hea plaan su elu jaoks!
Muuda oma mõtteviisi, sõnu ja suhtumisi
selle 5-osalise seeriaga "Muudetud mõtteviis",
mis kätkeb endas õpetusi meie 2015. a. naistekonverentsilt,
kus lisaks Joyce'le kõnelesid ka paar külalist.
Õpi läbima elu orge
uskudes ja rääkides välja Jumala Sõna.
Muuda oma meeli, et elada elu, mille Jumal on su jaoks loonud.
Ja samal ajal, kui naudid seda õpetust,
saad ka nautida mõnusat jooki meie logoga tassist.
Tellimisinfo on nähtav ekraanil
Olin haige ja te külastasite mind Matteuse 25:36
Jumal on kutsunud mind töötama väikesel pinnal - suus,
et võita iga hamba kaudu üks hing Temale.
Palun iga hamba osas, mille eemaldame,
et Jumal päästaks selle inimese.
Kui nad ei tea, et on midagi paremat,
ei oska nad ka seda oodata.
Kui aga annad neile teada, et on midagi paremat,
saab see ka reaalsuseks nende jaoks.
See on hea viis, kuidas jõuda inimeste südameteni.
On hämmastav, kui paljud inimesed elavad pideva ülekoormatuse all.
Ütled sa: "Ma ei talu seda enam!"?
Sa ei pea enam elama nii.
Näitan sulle oma uues raamatus "Ülekoormatud",
et sa ei pea elama stressis ja ülekoormatuna.
Jumal ei muuda alati sind ümbritsevat, kuid Ta tahab muuta sind.
Telli mu raamat juba täna!
LOOTUSE KÄSI
Tere! Olen Jeff Nene "Abi läkitajatest"
ja tahan öelda tuhat tänu J.Meyeri teenistusele!
Oleme siin St. Louise piirkonnas,
kus saame jagada toitu ja esmatarbekaupu
inimestele, kes on saanud kannatada üleujutuste poolt.
Tänu teie abile on meil meeskond ka Texases,
kes aitab sealseid tornaado ohvreid.
Me ei saaks ilma teie partnerluseta teha seda, mida me teeme.
Mil iganes J. Meyeri teenistus on sekkunud,
on see laiendanud meie haaret.
Saame tänu teile
jagada evangeeliumi nii paljude inimestega
ja me tahame lihtsalt öelda: "Aitäh!"
LOOTUSE KÄSI
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge:Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.